2. ordinære landsmøte

Tilbake til Landsmøter

Piratpartiets 2. ordinære landsmøte avholdes 1. og 2. februar på Kristiansand katedralskole Gimle i Kristiansand

Dagsorden blir som følger:

'''Lørdag 1. februar'''

09:00-09:30 Felles frokost

09:30-09:45 Åpning ved leders tale

09:45-10:00 Formalia 10:00-10:30 Børre Jakobsen - markedsføring og pressestrategi - Bekreftet
 * Valg av møteleder
 * Godkjennelse av innkalling
 * Styrets beretning

10:30-11:00 MDG om lokal-/regionalpolitikk for et lite parti - Bekreftet

11:00-11:40 Egil Møller om lokalpolitikk og rekruttering - Bekreftet

11:40-12:00 Hilsningstale ved Admiral i Unge Pirater Lasse Gregersen

12:00-12:10 Pause

12:10-12:40 Tale Haukbjørk- Foredrag: Veien videre Internasjonalt (Europavalg og PPI)

12:40-13:25 Partiets fremtidige strategi. Innlegg fra Jakobsen, Aaslid, Kopperud og Kjellsen.

13:25-14:00 Behandling av saksliste seksjon 1 og 2 (del 1)

14:00-14:45 Piratlunsj

14:45-16:15 Behandling av saksliste seksjon 1 og 2 (del 2)

16:15-17:00 Amelia Andersdotter

17:00-18:00 Godkjennelse av budsjett 2014, valg av regnskapsfører/revisor, valgkamprapport

18:00 Møteslutt

19:30 Landsmøtemiddag - Jonas B. Gundersen, Rådhusgata 10

--

'''Søndag 2. februar'''

10:00-10:30 Fellesfrokost

10:30-12:00 Behandling av saksliste seksjon 3 og 4 (del 1)

12:00-12:45 Piratlunsj

12:45-13:40 Behandling av saksliste seksjon 3 og 4 (del 2). De anklagede under seksjon 4 vil få anledning til å forsvare seg. 5 min hver.

13:40-14:00 Suppleringsvalg sentralstyret

14:00-14:45 Amelia Andersdotter

14:45-15:00 Avslutning

Følgende mail ble sendt ut til alle medlemmer 7. januar 2014:

Kjære pirat

Her kommer litt praktisk informasjon om landsmøtet og tiden framover, en gledelig nyhet og en trist nyhet. Landsmøtet finner sted på Kristiansand katedralskole Gimle i Kristiansand 1. og 2. februar 2014.

De gode nyhetene først: Vi har utsatt påmeldingsfristen til landsmøtet til søndag 12. januar! Det betyr at du fortsatt har sjansen til å komme til Kristiansand og delta på landsmøtet sammen med mange andre pirater. Det blir servert mat, så vær så snill å melde deg på om du vil komme. Når det gjelder overnatting har vi en avtale med Budget Hotel i Vestre Strandgate i Kristiansand Sentrum. Her kan du få et enkeltrom til 380,- pr. natt, dobbeltrom til 480,- (240,- pr. person), trippelrom til 580,- (193,33,- pr. person) eller 4-mannsrom til 680,- (170,- pr. person). Du kan selvsagt alliere deg med noen andre pirater og spleise på et rom med dem, eller du kan bli plassert sammen med andre tilfeldige pirater. Dersom du vil bo på hotell må du til sende en mail lm2014@piratpartiet.no og gi beskjed så vi vet hvor mange rom som skal reserveres. Dersom lommeboka di synes 170,- (eller mer) er for mye for overnatting finnes det en liten mengde gjestesenger og sofaer hos medlemmene i Kristiansand Piratparti. Et tredje alternativ er at du selv organiserer overnatting. Dette skal vi ikke legge oss opp i dersom du velger å gjøre. Det finnes mange hyggelige couchsurfere i Kristiansandsområdet, men mange av dem bor i Vågsbygd eller langt øst for sentrum, noe som kan gjøre det litt omstendelig å komme seg til og fra møtelokalene som ligger på Lund.

Det blir servert frokost og lunsj begge møtedagene og landsmøtemiddag på lørdagskvelden. Hvis du har matallergier eller intoleranser, evt. følger en diett som trenger litt tilpasning (f.eks. vegetarianer eller veganer), kan vi be cateringen om å tilrettelegge for dette. Det samme gjelder serveringen på landsmøtemiddagen. Det er bare en viktig huskeregel dersom du ikke er helt standard i matveien: Vi må få beskjed slik at vi kan ordne mat til deg!

Alle medlemmer som var registrert i vårt partiregister 2. januar i år regnes som stemmeberettighede. Dette inkluderer de som betalte medlemsskap for 2013. Samtidig er det tid for fornyelse av medlemsskap. Medlemsskap i Piratpartiet koster 200 kroner i året for yrkesaktive og 98 kroner for alle andre (bl. a. ikke-yrkesaktive, pensjonister, uføre, studenter, skoleelever og lærlinger). Å betale medlemskontingenten er like enkelt som å melde seg inn. Gå inn i nettbanken din, skriv kontingent 2014 og din email i feltet „melding til mottager" og overfør den summen du skal betale i medlemskontingent til kontonummer 6039.08.08928. Betaler du for andre, så må vi ha navnet på vedkommende.

OBS: Noen nettbanker aksepterer ikke @. Derfor kan det være lurt å skriv [a] istedenfor.

Fornying av medlemskap gjelder ikke dersom du meldte deg inn etter 1. oktober 2013, da vi anser kontingenten du betalte da du meldte deg inn som dekkende for 2014 også. Med andre ord: Dersom du meldte deg inn i partiet etter 1. oktober 2013 så gjelder beløpet som kontingent også for 2014.

Så til den triste nyheten: Håkon Wium Lie, som har vært med i sentralstyret siden partiets begynnelse, har dessverre valgt å trekke seg fra sitt verv som sentralstyremedlem. Styremedlemmer velges for to år av gangen, men selv om alle sittende styremedlemmer ble valgt i fjor har vi altså en åpning i sentralstyret. Dersom du ønsker å stille som kandidat til sentralstyret bes du sende en mail til lm2014[a]piratpartiet.no senest innen utløpet av fredag 10. januar.

Du kan også sende inn forslag til vedtektsendringer eller andre saker til landsmøtet innen fristen 10. februar klokken 23.59. Prøv å ha forslaget så renskrevet som mulig ved innsending. Vi kommer til å formattere de innkomne forslagene så de blir lett oversiktlige når de presenteres på landsmøtet.

Med vennlig pirathilsen og et ønske om et godt nyttår Sentralstyret

Sakspapirer